
13.01.2010

Бүген “Татарстан Республикасы Мәгълүмати технологияләр үзәге” (ЦИТ РТ) дәүләт учреждениесенең генераль директоры Николай Никифоров үз ведомствосының 2008-2009 елларда башкарган эше нәтиҗәләре буенча киңәшмәдә “Электрон Татарстан (2008-2010 еллар)” республика максатчан программасын тормышка ашыру турында хәбәр итте.

Киңәшмәдә Татарстан Республикасы Премьер-министры Рөстәм Миңнеханов, Татарстан Республикасы Президенты аппараты җитәкчесе Юрий Камалтынов, Россия Хөкүмәте аппаратының Мәгълүмати технологияләр һәм элемтә департаменты директоры Константин Носков һәм башкалар катнашты.

13.01.2010

Бүгенге көндә төп бурычларның берсе – дәүләт хезмәтләренең гражданнар өчен максималь ачык булуын ясау. Бүген бу турыда Татарстан Республикасы Премьер-министры Рөстәм Миңнеханов “Татарстан Республикасы Мәгълүмати технологияләр үзәге” (ЦИТ РТ) дәүләт учреждениесенең йомгаклау киңәшмәсендә хәбәр итте.

Киңәшмә Казанда ИТ-паркның яңа бинасында узды һәм “Электрон Татарстан (2008-2010 еллар)” республика максатчан программасын тормышка ашыру мәсьәләләренә һәм электрон рәвештә дәүләт һәм муниципаль хезмәтләрен күрсәтүгә күчүгә багышланган иде.

13.01.2010

Бүген Татарстан Республикасы Премьер-министры Рөстәм Миңнеханов Татарстан Республикасы Хөкүмәт Йортында “Хәзерге заман тормыш иминлеген тәэмин итү проблемалары: тәҗрибә, проблемалар, чишү юллары” халыкара фәнни-гамәли конференциясен әзерләү һәм үткәрүне оештыру комитеты утырышын үткәрде.

Конференция 2010 елның 10 февралендә казанада үтәчәк, һәм анда катнашу өчен инде 150 дән артык гариза бирелгән.

12.01.2010

2009 елда Татарстан Республикасында бала туу турында 47143 акт теркәлгән, бу 2008 ел белән чагыштырганда 5 процентка артык. Теркәлгән үлүләр саны – 48073, узган ел белән чагыштырганда әлеге сан 2,4 процентка ким.

Бу турыда Татарстан Республикасы Министрлар Кабинетының Гражданлык актларын теркәү идарәсе (ЗАГС)коллегиясе утырышында ведомство башлыгы Эльмира Зарипова хәбәр итте.

Коллегия эшендә Татарстан Республикасы Премьер-министры Рөстәм Миңнеханов катнашты.

12.01.2010

2009 ел ахырына Татарстанда бердәм архив оешмалары челтәренә 927 оешма һәм ведомство тоташтырылган. 2008 елның ахырына исә бары тик 251 генә оешма тоташтырылган булган. Бу турыда Татарстан Республикасы Министрлар Кабинеты каршындагы Төп архив идарәсенең киңәйтелгән коллегия утырышында Татарстан Республикасы Мәгълүмати технологияләр үзәге генераль директоры Николай Никифоров хәбәр итте.

Коллегия эшендә Татарстан Республикасы Премьер-министры Рөстәм Миңнеханов катнашты.

12.01.2010

2010 елда Татарстан Республикасында муниципаль архивларның матди-техник базасын яхшырту эшләре дәвам ителәчәк. Бүген бу турыда Татарстан Республикасы Премьер-министры Рөстәм Миңнеханов Татарстан Республикасы Министрлар Кабинеты каршындагы Баш архив идарәсе коллегиясенең киңәйтелгән утырышында хәбәр итте.

Рөстәм Миңнеханов сүзләренә караганда, муниципаль архивларга бүлмәләр бүлеп бирү, кадрлар белән тәэмин итү, янгынга каршы куркынычсызлыкны һәм кәгазь документлар сакланышын тәэмин итү буенча эш муниципалитетлар белән бергә үткәрелергә тиеш.

05.01.2010

Татарстан Республикасында мотор ягулыклары сыйфатын тикшерү нәтиҗәләре буенча 91 тәңгәл килмәү очрагы табылды. Бу турыда бүген Татарстан Республикасы Министрлар Кабинетында үткәрелгән брифингта “Татарстан Республикасында ягулык-энергетика ресурсларын рациональ файдалану һәм сыйфатын тәэмин итү идарәсе” дәүләт учреждениесе башлыгы Роберт Гыйләҗиев хәбәр итте.

Гомумән, 2009 елда мотор ягулыгыннан 2865 проба алынган һәм тикшерелгән (91 тәңгәл килмәү очрагы – ул пробаларның тулаем санынан 3,2 %).

31.12.2009

Кичә, 30 декабрь көнне, Татарстан Республикасы Премьер-министры Рөстәм Миңнеханов Яр Чаллы шәһәрендә ашыгыч медицина ярдәме хастаханәсе базасында (АМЯХ) төзелеп килүче югары технологияле медицина үзәген карарга барды. Татарстан Республикасы Хөкүмәте башлыгын Яр Чаллы шәһәре мэры Илдар Халиков озатып йөрде.

29.12.2009

Бүген Казанда, Татарстан Республикасы Хөкүмәт йортында, Татарстан Республикасы һәм Горький тимер юлы – “Россия тимер юллары” (“РЖД”) ААҖ арасындагы хезмәттәшлек кысаларында, Татарстан Республикасы Премьер-министры Рөстәм Миңнеханов һәм Горький тимер юлы - “РЖД” ААҖ филиалының җитәкчесе Анатолий Лесун ике документка кул куйдылар.

Бу - 2010 елда Татарстан Республикасы территориясендә халыкка шәһәр яны транспорты хезмәтен күрсәтүне оештыру турында килешү һәм Татарстан Республикасы белән “РЖД” ААҖ арасында 2010 елда Татарстан Республикасы шәһәр яны поездларында тимер юл транспортының социаль хезмәтләрен алучы гражданнарны ташу турында килешү.

29.12.2009

Бүген мәдәният учреждениеләренә Татарстан Республикасы Премьер-министры Рөстәм Миңнеханов һәм Татарстан Республикасы Премьер-министры урынбасары – мәдәният министры Зилә Вәлиева яңа автомобиль ачкычларын тапшырдылар.

Тапшыру тантанасы “Казан” милли-мәдәни үзәге каршындагы мәйданда узды. Мәдәният учреждениеләре автопаркын 33 автомашина тулыландырды – 27 “Fiat Ducato” маркасы һәм 6 “НефАЗ” автомобиле.
Рәсми Татарстан